b"\n_START_ARTICLE_\nAbdi Wali Muse\n_START_PARAGRAPH_\nAbdi Wali Muse on somalialainen mies, jonka Yhdysvaltain laivasto otti kiinni ja pid\xc3\xa4tti ep\xc3\xa4iltyn\xc3\xa4 merirosvouksesta Somalian rannikolla huhtikuussa 2009. H\xc3\xa4n oli vanhempiensa mukaan tekohetkell\xc3\xa4 16-vuotias, mutta silti Yhdysvallat syytti h\xc3\xa4nt\xc3\xa4 t\xc3\xa4ysi-ik\xc3\xa4isen\xc3\xa4 rikoksesta ep\xc3\xa4iltyn\xc3\xa4._NEWLINE_Ainoana eloonj\xc3\xa4\xc3\xa4neen\xc3\xa4 Yhdysvaltain lipun alla ollutta alusta vastaan suoritetusta hy\xc3\xb6kk\xc3\xa4yksest\xc3\xa4 Abdi Wali Musea uhkasi jopa elinkautinen vankeusrangaistus._NEWLINE_Toukokuussa 2010 Wali Muse my\xc3\xb6nsi oikeudessa syytteet. Tunnustuksen ansiosta syytt\xc3\xa4j\xc3\xa4 poisti kuudesta syytteest\xc3\xa4 nelj\xc3\xa4 syytett\xc3\xa4, jonka vuoksi Wali Muse v\xc3\xa4ltti elinkautisen vankeuden. Syytt\xc3\xa4j\xc3\xa4 vaati t\xc3\xa4lle v\xc3\xa4hint\xc3\xa4\xc3\xa4n 27 vuoden  ja enint\xc3\xa4\xc3\xa4n 33 vuoden 9 kuukauden vankeusrangaistusta._NEWLINE_Tuomio piti antaa lokakuussa 2010, mutta sit\xc3\xa4 lyk\xc3\xa4ttiin. 16. helmikuuta 2011 oikeus langetti Wali Muselle 33 vuotta 9 kuukautta vankeutta._NEWLINE_Vuonna 2013 ensi-iltansa sai Paul Greengrassin ohjaama elokuva Captain Phillips, joka perustuu Richard Phillipsin ja Stephan Taltyn kirjaan A Captain's Duty, joka kertoo huhtikuun 2009 kaappauksesta. Abdi Wali Musea elokuvassa n\xc3\xa4yttelee Barkhad Abdi ja h\xc3\xa4net palkittiin roolisuorituksestaan Bafta-palkinnolla."